હુ માનું છું કે અમે ભલે મુંબઈમાં રહેતા હોઈએ પણ અમારાં મૂળ લાતુર સાથે જોડાયેલાં છે. મુંબઈમાં શું છે અને શું નથી તે હું સારી રીતે જાણું છું. મારાં બાળકો ગામડે જઈને માટીમાં રમે કે ગાય પાછળ દોડે તે મને ગમશે. હું તેમને રોકતો નથી. ગાયને પુસ્તકોમાં જોવી અને હકીકતમાં જોવામાં ઘણો ફેર છે. કેટલીક વાર ચાર ચાર દિવસની રજા હોય ત્યારે જેનેલિયા લાતુર જવાનો આગ્રહ કરે છે, ત્યારે અમે ત્યાં જઈએ છીએ અને ગ્રામ્ય સંસ્કૃતિને ભરપૂર માણીએ છીએ.